Mārtiņš Kukulis

Mārtiņš Kukulis (dzimis ) ir Latvijas bokseris un kikbokseris, kurš aizvadījis arī vienu MMA cīņu. 

Savas gaitas sportā viņš sāka savā dzimtajā pilsētā Tukumā pie trenera Aleksandra Taputa. Pirms Kukulis pievērsās boksam, viņš nodarbojās ar kikboksu, četras reizes kļūstot par valsts čempionu un iegūstot sudraba medaļu pasaules čempionātā. 2009. gada 24. oktobrī Kukulis kļuva par Latvijas čempionu boksā pussmagajā svarā, pēc punktiem uzveicot Andreju Tolstihu.Diena "Par Latvijas čempionu boksā kļuvis Mārtiņš Kukulis" (26.10.09.) Pirms tam Latvijas čempiona josta piederēja Elvim Mihaiļenko, kurš sportista gaitas beidza 2005. gadā. Šobrīd Mārtiņš trenējas Ventspilī kopā ar Eiropas bronzas medaļas ieguvēju amatieru boksā Nikolaju Grišuņinu.

2010. gada 13. novembrī "Arēnā Rīga" Kukulis sešu raundu cīņā, kurā sportisti cīnījās par vakanto Baltijas čempiona jostu pussmagajā svarā BBU versijā, pēc punktiem piekāpās Andrejam Barabanovam. 

Arī spēlē futbolu Latvijas 2. līgas klubā "Tukuma Brāļi". 

 Tituli profesionālajā boksā un kikboksā 
 BBU Baltijas čempiona titula pretendents boksā (2010)
 Latvijas čempions boksā (2009)
 W.K.A. pasaules vicečempions kikboksā (2007)
 Latvijas čempions kikboksā (2003,2004,2005,2007)
 Starptautiskā kikboksa turnīra "ESTOPEN" uzvarētājs (2004)
 Starptautiskā boksa turnīra "Knīša kauss" uzvarētājs (2004, 2005)

 Atsauces 

 Ārējās saites 

 Mārtiņa Kukuļa cīņu uzskaitījums

Kategorija:1984. gadā dzimušie
Kategorija:Tukumā dzimušie
Kategorija:Latvijas bokseri
Kategorija:Latvijas futbolisti